HP LaserJet Pro 400 M401

Napomene o instalaciji softvera za Windows

Izdanje 1, 4/2012

SADRŽAJ

  I UVOD
  II UPUTSTVA ZA INSTALACIJU
  III TEHNIČKA POMOĆ
  IV PRAVNE IZJAVE

I UVOD

SVRHA OVOG DOKUMENTA

Ova datoteka sadrži detaljne informacije o instalaciji, kompatibilnosti i rešavanju problema. Za dodatne informacije o karakteristikama uređaja i upravljačkog programa, pogledajte uputstvo za upotrebu uređaja i pomoć na mreži koji se dobijaju u kompletu sa svakom softverskom komponentom.

PODRŽANI OPERATIVNI SISTEMI

Na CD-u koji se dobija uz uređaj nalazi se softver za sledeće operativne sisteme:

• | Windows® XP 32-bitni (servisni paket 2 i noviji)

• | Windows Vista 32-bitni i 64-bitni

• | Windows 7 32-bitni i 64-bitni

• | Windows Server 2003 32-bitni (servisni paket 3)

• | Windows Server 2008 32-bitni i 64-bitni

Sledeći operativni sistemi podržavaju preporučene softverske komponente:

• | Windows® XP 32-bitni (servisni paket 2 i noviji)

• | Windows Vista 32-bitni i 64-bitni

• | Windows 7 32-bitni i 64-bitni

Preporučeni softver sadrži sledeće komponente:

• | HP LaserJet Pro 400 M401, PCL 6 (Zahtevano)

• | Status HP štampača i upozorenja

• | HP Update

• | HP Device Toolbox (Kutija sa alatkama za HP uređaj)

• | Proučavanje poboljšanja HP proizvoda

• | Iskustvo u korišćenju HP uređaja

Opcionalni softver

• | Bing traka sa alatkama

• | Program za status i upozorenja

• | Softver za direktno štampanje

• | Mrežne usluge

NAPOMENA: Umesto preporučenog softvera možete instalirati samo osnovni softver tako što ćete izabrati opciju „Click here for more install options“ (Kliknite ovde za više opcija instalacije) na ekranu Software to Install (Softver za instalaciju).

Sledeći operativni sistemi podržavaju samo osnovne softverske komponente:

• | Windows Server 2003 32-bitni (servisni paket 3)

• | Windows Server 2008 32-bitni i 64-bitni

Osnovni softver sadrži sledeće komponente:

• | HP LaserJet PCL 6 upravljački program za štampač

Da biste koristili HP Smart Install program za instaliranje softvera, čvrsti disk računara mora imati 400 MB slobodnog prostora. Da biste instalirali softver sa CD-a, na čvrstom disku računara mora da bude 200 MB slobodnog prostora.

Informacije i upravljačke programe štampača za Linux potražite na sledećoj Veb lokaciji:
www.hp.com/go/linux

Informacije i upravljačke programe štampača za UNIX® potražite na sledećoj Veb lokaciji:
www.hp.com/pond/modelscripts/index2.html

PREGLED KOMPONENTI SOFTVERA

CD-ROM za Windows sadrži softver za računarske sisteme kompatibilne sa IBM sistemima. Za više informacija o određenom upravljačkom programu ili softverskoj komponenti, pogledajte relevantnu pomoć na mreži.

Upravljački programi

Upravljački program je softver koji omogućava softverskim aplikacijama da pristupaju funkcijama uređaja. Najčešće je potrebno instalirati upravljački program za svaki uređaj. CD-ROM sa softverom koji ste dobili u kompletu sa proizvodom sadrži sledeće upravljačke programe za Windows:

• | HP PCL6 upravljački program štampača za gorenavedene podržane operativne sisteme

Dodatne upravljačke programe možda možete nabaviti od distributera proizvoda kompanije Hewlett-Packard ili preko Interneta. Za više informacija o nabavci upravljačkih programa i ostalog HP softvera, pogledajte odeljak „Tehnička pomoć“ u ovom dokumentu ili uputstvo za upotrebu uređaja.

Softverske aplikacije

HP Help and Learn Center (HP pomoć i centar za učenje)

HP Help and Learn Center (HP pomoć i centar za učenje) se instalira u okviru preporučenog skupa softvera i pruža pristup dokumentaciji i pomoći za proizvod. Da biste pogledali dokumentaciju uređaja bez instalacije preporučenog softvera, stavite CD u CD-ROM jedinicu, a kada se pojavi ekran programa za instalaciju, kliknite na dugme za dokumentaciju na levoj strani ekrana.

HP Device Toolbox (Kutija sa alatkama za HP uređaj)

HP Device Toolbox (Kutija sa alatkama za HP uređaj) pruža informacije o statusu proizvoda kao što su to informacije o nivoima tonera i papira, a takođe pruža i iskačuće poruke upozorenja kada je potrebno obratiti pažnju na proizvod. HP Device Toolbox (Kutija sa alatkama za HP uređaj) se koristi i za konfigurisanje postavki uređaja.

Program za deinstalaciju

Program za deinstalaciju možete da koristite da biste uklonili softverske komponente HP proizvoda u operativnom sistemu Windows. Uputstvo potražite u odeljku „Program za deinstalaciju“.

II UPUTSTVA ZA INSTALACIJU

Softver za instalaciju sa CD-ROM-a detektuje verziju i jezik operativnog sistema koji koristite.

Instalacija za Windows pomoću USB kabla:

1. | Uključite USB kabl u računar i uređaj.

2. | Pratite uputstva na ekranu kada na putanji Direktno poveži računar sa USB kablom.

Napomena: Ako se program za instalaciju ne pokrene automatski, možda je funkcija AutoPlay onemogućena na računaru. Ukoliko do toga dođe kliknite na Windows dugme Start i izaberite stavku Računar (ili Moj računar), a zatim dvaput kliknite na HP uređaj. Pratite uputstva na ekranu.

Napomena: Ako instalacija programa ne uspe, isključite USB kabl, isključite i ponovo uključite uređaj, a zatim stavite u računar CD koji ste dobili u kompletu sa uređajem. Pratite uputstva na ekranu. Povežite kabl tek kada softver to zatraži.

Instalacija za operativni sistem Windows za umrežene štampače (ožičena ili bežična mreža):

Stavite CD u računar i pratite uputstva na ekranu.

Napomena: Ako koristite mrežu povezanu kablovima, povežite mrežni kabl pre umetanja CD-a.

Instalacija za Mac OS X operativni sistem (USB ili mrežna veza):

Stavite CD u računar i pratite uputstva na ekranu.

Napomena: Ako koristite USB ili ožičenu mrežnu vezu, povežite USB ili mrežni kabl pre nego što stavite CD.

PROGRAM ZA DEINSTALACIJU

Pomoćni program za deinstalaciju je dostupan ako ste instalirali preporučeni ili osnovni softver. Program za deinstalaciju uklanja softverske komponente HP proizvoda.

1. | U meniju Start izaberite stavku Svi programi, a zatim kliknite na HP. Ako je instalirano više od jednog HP uređaja, izaberite željeni uređaj, a zatim kliknite na opciju Uninstall (Deinstaliraj) iz programske grupe.

2. | Pratite uputstva na ekranu da biste dovršili deinstalaciju softvera.

III TEHNIČKA POMOĆ

Za informacije o korisničkoj podršci, pogledajte uputstvo za upotrebu ili letak službe za podršku koji ste dobili u kutiji sa uređajem, ili pozovite lokalnog ovlašćenog prodavca HP proizvoda.

Tehnička pomoć na mreži dostupna je na sledećoj URL adresi:

www.hp.com/support/LJM401series

IV PRAVNE IZJAVE

OBAVEŠTENJA O ŽIGU

Microsoft®, Windows® i Windows® XP su registrovani žigovi korporacije Microsoft Corp u SAD.

UNIX® predstavlja registrovani žig organizacije Open Group.

GARANCIJA I AUTORSKO PRAVO

Garancija

Pogledajte pravni vodič i vodič sa regulativama koje se odnose na proizvod, kao i uputstvo za upotrebu da biste pronašli potpune informacije o garanciji i podršci.

Autorska prava

© 2012 Copyright Hewlett-Packard Development Company, L.P.

Reprodukcija, adaptacija ili prevođenje bez prethodne pismene saglasnosti su zabranjeni, osim u okviru onoga što je dozvoljeno zakonima o autorskom pravu.

Informacije koje su ovde navedene podložne su promeni bez prethodnog obaveštenja.

Jedine postojeće garancije za proizvode i usluge kompanije HP izložene su u izričitoj garanciji koja se dobija uz te proizvode i usluge. Ništa u ovom tekstu ne može se protumačiti kao dodatna garancija. Kompanija HP ne snosi odgovornost za tehničke i uređivačke greške ili propuste u ovom dokumentu.