HP LaserJet Pro 400 M401

Poznámky k inštalácii softvéru pre systém Windows

1. vydanie, 4/2012

OBSAH

  I. ÚVOD
  II. POKYNY NA INŠTALÁCIU
  III. TECHNICKÁ PODPORA
  IV. PRÁVNE INFORMÁCIE

I. ÚVOD

ÚČEL TOHTO DOKUMENTU

Tento súbor poskytuje špecifické informácie o inštalácii, kompatibilite a riešení problémov. Ďalšie informácie o vlastnostiach produktu a ovládača nájdete v používateľskej príručke a v pomocníkovi online, ktorý je súčasťou každého komponentu softvéru.

PODPOROVANÉ OPERAČNÉ SYSTÉMY

Disk CD dodaný spolu s produktom obsahuje softvér pre nasledujúce operačné systémy:

• | Windows® XP 32-bitový (Service Pack 2 alebo novší)

• | Windows Vista 32-bitový a 64-bitový

• | Windows 7 32-bitový a 64-bitový

• | Windows Server 2003 32-bitový (Service Pack 3)

• | Windows Server 2008 32-bitový a 64-bitový

Nasledujúce operačné systémy podporujú odporúčané softvérové súčasti:

• | Windows® XP 32-bitový (Service Pack 2 alebo novší)

• | Windows Vista 32-bitový a 64-bitový

• | Windows 7 32-bitový a 64-bitový

Odporúčaný softvér obsahuje nasledujúce súčasti:

• | HP LaserJet Pro 400 M401 PCL 6 (požadované)

• | HP Printer Status and Alerts

• | HP Update

• | HP Device Toolbox

• | HP Product Improvement Study

• | HP Device Experience

Voliteľný softvér

• | Panel s nástrojmi Bing

• | Program, ktorý zobrazuje stavy a výstrahy

• | Softvér na priamu tlač

• | Webové služby

POZNÁMKA: Namiesto odporúčaného balíka je možné nainštalovať minimálny balík softvéru zvolením možnosti „Kliknite sem, ak chcete zobraziť ďalšie možnosti inštalácie“ na obrazovke výberu inštalovaného softvéru.

Nasledujúce operačné systémy podporujú len minimálne softvérové súčasti:

• | Windows Server 2003 32-bitový (Service Pack 3)

• | Windows Server 2008 32-bitový a 64-bitový

Minimálny balík softvéru obsahuje nasledujúce súčasti:

• | Ovládač tlače HP LaserJet PCL6

Ak chcete na inštaláciu softvéru použiť program HP Smart Install, na pevnom disku počítača musí byť 400 MB voľného miesta. Ak chcete nainštalovať softvér z disku CD, na pevnom disku počítača musí byť 200 MB voľného miesta.

Informácie a ovládače tlačiarne pre systém Linux nájdete na webovej lokalite:
www.hp.com/go/linux

Informácie a ovládače tlačiarne pre systém UNIX® nájdete na webovej lokalite:
www.hp.com/pond/modelscripts/index2.html

PREHĽAD SOFTVÉROVÝCH SÚČASTÍ

Disk CD-ROM so systémom Windows obsahuje softvér pre počítačové systémy kompatibilné so štandardom IBM. Ďalšie informácie o konkrétnom ovládači alebo súčasti softvéru nájdete v príslušnom pomocníkovi online.

Ovládače

Ovládač je softvér, ktorý umožňuje softvérovým aplikáciám prístup k funkciám produktu. Ovládače by ste zvyčajne mali inštalovať pre každý produkt. Disk CD-ROM so softvérom dodávaný s produktom obsahuje nasledujúce ovládače systému Windows:

• | Ovládač tlače HP PCL6 pre vyššie uvedené podporované operačné systémy

Ďalšie ovládače vám môže poskytnúť distribútor spoločnosti Hewlett-Packard alebo ich nájdete na webových stránkach. Ďalšie informácie o získaní ovládačov a ďalšieho softvéru od spoločnosti HP nájdete v časti „Technická podpora“ v tomto dokumente alebo v používateľskej príručke k zariadeniu.

Softvérové aplikácie

Stredisko pomoci a vzdelávania HP

Stredisko pomoci a vzdelávania HP sa inštaluje spolu s balíkom odporúčaného softvéru a predstavuje prístupový bod k dokumentácii a pomocníkovi zariadenia. Ak chcete zobraziť dokumentáciu produktu bez toho, aby ste museli nainštalovať odporúčaný softvér, vložte disk CD do mechaniky CD-ROM, keď sa zobrazí inštalačná obrazovka, kliknite na tlačidlo na ľavej strane obrazovky, ktoré je priradené k dokumentácii.

HP Device Toolbox

HP Device Toolbox poskytuje produktu stavové informácie ako je napr. hladina tonera a papiera. Taktiež poskytuje kontextové výstrahy, ak si zariadenie vyžaduje zásah používateľa. HP Device Toolbox sa tiež používa na konfiguráciu nastavení produktu.

Aplikácia Uninstaller

Aplikácia Uninstaller slúži na odstránenie softvérových súčastí produktu HP z operačného systému Windows. Pokyny nájdete v časti „Odinštalovanie“.

II. POKYNY NA INŠTALÁCIU

Inštalačný disk CD alebo inštalačný softvér zistí verziu a jazyk používaného operačného systému.

Inštalácia v systéme Windows pomocou kábla USB:

1. | Zapojte kábel USB do počítača a produktu.

2. | Postupujte podľa inštrukcií zobrazených na obrazovke v rámci cesty Priame zapojenie kábla USB k počítaču.

Poznámka: Ak sa inštalačný program nespustí automaticky, v počítači môže byť vypnutá funkcia automatického prehrávania. Ak by k tomu došlo, v systéme Windows kliknite na tlačidlo Štart a vyberte položku Počítač (alebo Tento počítač), potom dvakrát kliknite na zariadenie HP. Postupujte podľa inštrukcií zobrazených na obrazovke.

Poznámka: Ak inštalačný program zlyhá, odpojte kábel USB, produkt vypnite a znovu zapnite a potom do počítača vložte produktový disk CD. Postupujte podľa inštrukcií zobrazených na obrazovke. Kábel pripojte až vtedy, keď vás o to požiada softvér.

Inštalácia sieťových tlačiarní v systéme Windows (káblové alebo bezdrôtové):

Do počítača vložte disk CD a postupujte podľa pokynov na obrazovke.

Poznámka: Ak používate káblovú sieť, pred vložením disku CD do počítača pripojte sieťový kábel.

Inštalácia v systéme Mac OS X (pomocou kábla USB alebo siete):

Do počítača vložte disk CD a postupujte podľa pokynov na obrazovke.

Poznámka: Ak používate kábel USB alebo káblové pripojenie siete, pred vložením disku CD do počítača zapojte kábel USB alebo sieťový kábel.

ODINŠTALOVANIE

Pomôcka na odinštalovanie je dostupná v prípade, ak ste nainštalovali odporúčaný alebo minimálny balík softvéru. Pomôcka Uninstaller odstráni softvérové súčasti produktu HP.

1. | V ponuke Štart vyberte Všetky programy a potom kliknite na HP. Ak vlastníte viac ako jedno zariadenie HP, vyberte konkrétne zariadenie a potom v skupine programov kliknite na Odinštalovať.

2. | Postupujte podľa pokynov na obrazovke, čím dokončíte odobratie softvéru.

III. TECHNICKÁ PODPORA

Ak vyžadujete informácie zákazníckej podpory, pozrite si používateľskú príručku alebo leták s informáciami o podpore nachádzajúci sa v škatuli, prípadne volajte linku miestneho autorizovaného predajcu HP.

Môžete tiež navštíviť nasledujúcu webovú lokalitu technickej podpory online:

www.hp.com/support/LJM401series

IV. PRÁVNE INFORMÁCIE

INFORMÁCIE O OCHRANNÝCH ZNÁMKACH

Microsoft®, Windows® a Windows XP® sú registrované ochranné známky spoločnosti Microsoft Corp. v USA.

UNIX® je registrovaná ochranná známka konzorcia Open Group.

ZÁRUKA A AUTORSKÉ PRÁVA

Záruka

Úplnú záruku a informácie o podpore nájdete v právnej a regulačnej príručke a používateľskej príručke produktu.

Autorské práva

© 2012 Copyright Hewlett-Packard Development Company, L.P.

Reprodukcia, prispôsobovanie alebo preklad je zakázaný bez predchádzajúceho písomného povolenia okrem prípadov ustanovených autorským právom.

Informácie obsiahnuté v tomto dokumente sa môžu zmeniť bez upozornenia.

Jedinými zárukami na produkty a služby spoločnosti HP sú záruky uvedené výslovne vo vyhláseniach o zárukách, ktoré sa dodávajú spolu s týmito produktmi a službami. Žiadne informácie uvedené v tomto dokumente by sa nemali chápať ako dodatočná záruka. Spoločnosť HP nenesie žiadnu zodpovednosť za tu uvedené technické alebo vydavateľské chyby ani za vynechané informácie.