HP LaserJet Pro 400 M401

Σημειώσεις εγκατάστασης λογισμικού σε Windows

Έκδοση 1, 4/2012

ΠΕΡΙΕΧΟΜΕΝΑ

  I. ΕΙΣΑΓΩΓΗ
  II. ΟΔΗΓΙΕΣ ΕΓΚΑΤΑΣΤΑΣΗΣ
  III. ΤΕΧΝΙΚΗ ΒΟΗΘΕΙΑ
  IV. ΝΟΜΙΚΕΣ ΔΗΛΩΣΕΙΣ

I. ΕΙΣΑΓΩΓΗ

ΣΚΟΠΟΣ ΑΥΤΟΥ ΤΟΥ ΕΓΓΡΑΦΟΥ

Αυτό το αρχείο παρέχει συγκεκριμένες πληροφορίες εγκατάστασης, συμβατότητας και αντιμετώπισης προβλημάτων. Για πρόσθετες πληροφορίες σχετικά με τις δυνατότητες της συσκευής και του προγράμματος οδήγησης, ανατρέξτε στον οδηγό χρήσης της συσκευής και στην ηλεκτρονική βοήθεια που συνοδεύει κάθε στοιχείο λογισμικού.

ΥΠΟΣΤΗΡΙΖΟΜΕΝΑ ΛΕΙΤΟΥΡΓΙΚΑ ΣΥΣΤΗΜΑΤΑ

Το CD που συνοδεύει τη συσκευή σας περιλαμβάνει λογισμικό για τα ακόλουθα λειτουργικά συστήματα:

• | Windows® XP 32-bit (Service Pack 2 και νεότερη έκδοση)

• | Windows Vista 32-bit και 64-bit

• | Windows 7 32-bit και 64-bit

• | Windows Server 2003 32-bit (Service Pack 3)

• | Windows Server 2008 32-bit και 64-bit

Τα προτεινόμενα στοιχεία λογισμικού υποστηρίζονται από τα ακόλουθα λειτουργικά συστήματα:

• | Windows® XP 32-bit (Service Pack 2 και νεότερη έκδοση)

• | Windows Vista 32-bit και 64-bit

• | Windows 7 32-bit και 64-bit

Το προτεινόμενο λογισμικό περιλαμβάνει τα παρακάτω στοιχεία:

• | HP LaserJet Pro 400 M401 PCL 6 (απαιτείται)

• | Κατάσταση και ειδοποιήσεις εκτυπωτή ΗΡ

• | HP Update

• | HP Device Toolbox

• | Μελέτη βελτίωσης προϊόντων HP

• | HP Device Experience

Προαιρετικό λογισμικό

• | Γραμμή εργαλείων Bing

• | Πρόγραμμα εμφάνισης κατάστασης και ειδοποιήσεων

• | Λογισμικό απευθείας εκτύπωσης

• | Υπηρεσίες Web

ΣΗΜΕΙΩΣΗ: Μπορείτε να εγκαταστήσετε τις βασικές λειτουργίες λογισμικού αντί για τις προτεινόμενες, επιλέγοντας "Κάντε κλικ εδώ για περισσότερες επιλογές εγκατάστασης" στην οθόνη Εγκατάσταση λογισμικού.

Τα ακόλουθα λειτουργικά συστήματα υποστηρίζουν μόνο τα ελάχιστα στοιχεία λογισμικού:

• | Windows Server 2003 32-bit (Service Pack 3)

• | Windows Server 2008 32-bit και 64-bit

Τα ελάχιστα στοιχεία λογισμικού περιλαμβάνουν τα εξής:

• | Πρόγραμμα οδήγησης εκτυπωτή HP LaserJet PCL6

Για να εγκαταστήσετε το λογισμικό με το πρόγραμμα HP Smart Install, ο σκληρός δίσκος του υπολογιστή πρέπει να διαθέτει ελεύθερο χώρο 400 MB. Για να εγκαταστήσετε το λογισμικό από το CD, ο σκληρός δίσκος του υπολογιστή πρέπει να διαθέτει ελεύθερο χώρο 200 MB.

Για πληροφορίες και προγράμματα οδήγησης εκτυπωτή για Linux, επισκεφθείτε την ακόλουθη τοποθεσία web:
www.hp.com/go/linux

Για πληροφορίες και προγράμματα οδήγησης εκτυπωτή για UNIX®, επισκεφθείτε την παρακάτω τοποθεσία web:
www.hp.com/pond/modelscripts/index2.html

ΕΠΙΣΚΟΠΗΣΗ ΤΩΝ ΣΤΟΙΧΕΙΩΝ ΛΟΓΙΣΜΙΚΟΥ

Ο δίσκος CD-ROM των Windows περιλαμβάνει λογισμικό για συστήματα υπολογιστών συμβατά με IBM. Για περισσότερες πληροφορίες σχετικά με ένα συγκεκριμένο πρόγραμμα οδήγησης εκτυπωτή ή στοιχείο λογισμικού, ανατρέξτε στην αντίστοιχη ηλεκτρονική βοήθεια.

Προγράμματα οδήγησης

Το πρόγραμμα οδήγησης είναι ένα προϊόν λογισμικού που επιτρέπει στις εφαρμογές λογισμικού να έχουν πρόσβαση στις λειτουργίες της συσκευής. Κατά κανόνα, πρέπει να εγκαταστήσετε προγράμματα οδήγησης για κάθε συσκευή. Το CD-ROM λογισμικού που συνοδεύει τη συσκευή περιλαμβάνει τα ακόλουθα προγράμματα οδήγησης για Windows:

• | Πρόγραμμα οδήγησης εκτυπωτή HP PCL6 για τα υποστηριζόμενα λειτουργικά συστήματα που παρατίθενται παραπάνω

Πρόσθετα προγράμματα οδήγησης μπορεί να διατίθενται από διανομείς της Hewlett-Packard ή από ηλεκτρονικές πηγές. Για πρόσθετες πληροφορίες σχετικά με την απόκτηση προγραμμάτων οδήγησης και άλλου λογισμικού της HP, ανατρέξτε στην ενότητα "Τεχνική βοήθεια" αυτού του εγγράφου ή στον οδηγό χρήσης του εκτυπωτή.

Εφαρμογές λογισμικού

Κέντρο βοήθειας και εκμάθησης της HP

Το Κέντρο βοήθειας και εκμάθησης της HP εγκαθίσταται με τις προτεινόμενες λειτουργίες λογισμικού και παρέχει πρόσβαση στο υλικό τεκμηρίωσης και τη βοήθεια της συσκευής. Για να ανατρέξετε στην τεκμηρίωση της συσκευής χωρίς να εγκαταστήσετε το προτεινόμενο λογισμικό, τοποθετήστε το CD στη μονάδα CD-ROM και, μόλις εμφανιστεί η οθόνη εγκατάστασης, κάντε κλικ στο κουμπί της τεκμηρίωσης στα αριστερά της οθόνης.

HP Device Toolbox

Το HP Device Toolbox παρέχει πληροφορίες για την κατάσταση της συσκευής, π.χ. τα επίπεδα γραφίτη και χαρτιού, και εμφανίζει αναδυόμενα μηνύματα προειδοποίησης σε περιπτώσεις που απαιτούν προσοχή στη συσκευή. Το HP Device Toolbox χρησιμοποιείται επίσης για τη διαμόρφωση των ρυθμίσεων της συσκευής.

Πρόγραμμα κατάργησης εγκατάστασης

Το πρόγραμμα κατάργησης εγκατάστασης σάς επιτρέπει να καταργείτε τα στοιχεία λογισμικού της συσκευής HP στα Windows. Για οδηγίες ανατρέξτε στην ενότητα "Πρόγραμμα κατάργησης εγκατάστασης".

II. ΟΔΗΓΙΕΣ ΕΓΚΑΤΑΣΤΑΣΗΣ

Το λογισμικό ρύθμισης ή εγκατάστασης που περιλαμβάνεται στο CD-ROM εντοπίζει την έκδοση και τη γλώσσα του λειτουργικού συστήματος που χρησιμοποιείτε.

Εγκατάσταση στα Windows μέσω σύνδεσης με καλώδιο USB:

1. | Συνδέστε το καλώδιο USB στον υπολογιστή και τη συσκευή.

2. | Ακολουθήστε τις οδηγίες στην οθόνη ακολουθώντας τη διαδρομή Απευθείας σύνδεση υπολογιστή με καλώδιο USB.

Σημείωση: Αν δεν εκκινηθεί αυτόματα το πρόγραμμα εγκατάστασης, ενδέχεται να έχει απενεργοποιηθεί η λειτουργία αυτόματης εκτέλεσης στον υπολογιστή. Σε αυτή την περίπτωση, κάντε κλικ στο κουμπί Έναρξη των Windows, επιλέξτε Υπολογιστής (ή Ο υπολογιστής μου) και κάντε διπλό κλικ στη συσκευή ΗΡ. Ακολουθήστε τις οδηγίες που εμφανίζονται στην οθόνη.

Σημείωση: Σε περίπτωση αποτυχίας του προγράμματος, αποσυνδέστε το καλώδιο USB, απενεργοποιήστε και ενεργοποιήστε ξανά τη συσκευή και, στη συνέχεια, τοποθετήστε το CD της συσκευής στον υπολογιστή. Ακολουθήστε τις οδηγίες που εμφανίζονται στην οθόνη. Συνδέστε το καλώδιο μόνο όταν σας ζητηθεί από το λογισμικό.

Εγκατάσταση στα Windows για εκτυπωτές συνδεδεμένους σε δίκτυο (ενσύρματο ή ασύρματο):

Τοποθετήστε το CD στον υπολογιστή και ακολουθήστε τις οδηγίες στην οθόνη.

Σημείωση: Εάν χρησιμοποιείτε ενσύρματο δίκτυο, συνδέστε το καλώδιο δικτύου πριν τοποθετήσετε το CD.

Εγκατάσταση σε Mac OS X (σύνδεση USB ή δικτυακή):

Τοποθετήστε το CD στον υπολογιστή και ακολουθήστε τις οδηγίες στην οθόνη.

Σημείωση: Εάν χρησιμοποιείτε σύνδεση μέσω καλωδίου USB ή ενσύρματου δικτύου, συνδέστε το καλώδιο USB ή το καλώδιο δικτύου πριν τοποθετήσετε το CD.

ΠΡΟΓΡΑΜΜΑ ΚΑΤΑΡΓΗΣΗΣ ΕΓΚΑΤΑΣΤΑΣΗΣ

Το βοηθητικό πρόγραμμα κατάργησης εγκατάστασης είναι διαθέσιμο, εάν έχουν εγκατασταθεί οι προτεινόμενες ή οι βασικές λειτουργίες λογισμικού. Το πρόγραμμα κατάργησης εγκατάστασης καταργεί τα στοιχεία λογισμικού της συσκευής HP.

1. | Από το μενού Έναρξη, επιλέξτε Όλα τα προγράμματα και, στη συνέχεια, HP. Εάν έχετε περισσότερες συσκευές HP, επιλέξτε τη συγκεκριμένη συσκευή και κάντε κλικ στο κουμπί Κατάργηση εγκατάστασης στην ομάδα προγραμμάτων.

2. | Ακολουθήστε τις οδηγίες που εμφανίζονται στην οθόνη για να ολοκληρώσετε την κατάργηση εγκατάστασης του λογισμικού.

III. ΤΕΧΝΙΚΗ ΒΟΗΘΕΙΑ

Για πληροφορίες εξυπηρέτησης πελατών, ανατρέξτε στον οδηγό χρήσης ή στο φυλλάδιο υποστήριξης που συνοδεύει τη συσκευή ή καλέστε τον τοπικό αντιπρόσωπο της HP.

Για ηλεκτρονική τεχνική υποστήριξη, μπορείτε επίσης να επισκεφθείτε την ακόλουθη διεύθυνση URL:

www.hp.com/support/LJM401series

IV. ΝΟΜΙΚΕΣ ΔΗΛΩΣΕΙΣ

ΕΙΔΟΠΟΙΗΣΕΙΣ ΠΕΡΙ ΕΜΠΟΡΙΚΩΝ ΣΗΜΑΤΩΝ

Οι ονομασίες Microsoft®, Windows® και Windows® XP είναι σήματα κατατεθέντα της Microsoft Corp στις Η.Π.Α.

Η ονομασία UNIX® είναι σήμα κατατεθέν της Open Group.

ΕΓΓΥΗΣΗ ΚΑΙ ΠΝΕΥΜΑΤΙΚΑ ΔΙΚΑΙΩΜΑΤΑ

Εγγύηση

Για πλήρεις οδηγίες σχετικά με την εγγύηση και την υποστήριξη, ανατρέξτε στον οδηγό νομικών σημειώσεων και κανονισμών και στον οδηγό χρήσης της συσκευής.

Πνευματικά δικαιώματα

© 2012 Copyright Hewlett-Packard Development Company, L.P.

Απαγορεύεται η αναπαραγωγή, προσαρμογή ή μετάφραση χωρίς προηγούμενη γραπτή άδεια, με εξαίρεση τα όσα επιτρέπονται από τους νόμους περί πνευματικών δικαιωμάτων.

Οι πληροφορίες που περιέχονται στο παρόν μπορεί να αλλάξουν χωρίς προειδοποίηση.

Οι μόνες εγγυήσεις που παρέχονται για τα προϊόντα και τις υπηρεσίες της HP ορίζονται στις ρητές δηλώσεις εγγύησης που συνοδεύουν τα εν λόγω προϊόντα και τις υπηρεσίες. Κανένα στοιχείο του παρόντος δεν πρέπει να θεωρηθεί ότι αποτελεί πρόσθετη εγγύηση. Η HP δεν φέρει ευθύνη για τεχνικά ή συντακτικά σφάλματα ή παραλείψεις του παρόντος.