HP LaserJet Pro 400 M401

Windows הערות להתקנת התוכנה במערכת

Edition 1, 4/2012

תוכן העניינים

  1. מבוא
  2. הוראות התקנה
  3. סיוע טכני
  4. הצהרות משפטיות

1. מבוא

מטרת מסמך זה

קובץ זה מספק מידע ספציפי בנושא התקנה, תאימות ופתרון בעיות. לקבלת מידע נוסף על מאפייני המוצר ומאפייני מנהל ההתקן, עיין במדריך למשתמש של המוצר ובעזרה המקוונת הכלולה בכל רכיב תוכנה.

מערכות הפעלה נתמכות

התקליטור המצורף למוצר כולל תוכנה למערכות ההפעלה הבאות:

• | Windows® XP במהדורת 32 סיביות (Service Pack 2 ומעלה)

• | Windows Vista‎ במהדורת 32 סיביות ו-64 סיביות

• | Windows 7 במהדורת 32 סיביות ו-64 סיביות

• | Windows Server 2003 במהדורת 32 סיביות (Service Pack 3)

• | Windows Server 2008‏ במהדורת 32 סיביות ו-64 סיביות

מערכות ההפעלה הבאות תומכות ברכיבי התוכנה המומלצים:

• | Windows® XP במהדורת 32 סיביות (Service Pack 2 ומעלה)

• | Windows Vista‎ במהדורת 32 סיביות ו-64 סיביות

• | Windows 7 במהדורת 32 סיביות ו-64 סיביות

להלן רכיבי התוכנה המומלצים:

• | HP LaserJet Pro 400 M401 PCL 6 (נדרש)

• | HP Printer Status and Alerts

• | HP Update

• | HP Device Toolbox

• | מחקר לשיפור המוצר של HP

• | חוויית התקן של HP

תוכנות אופציונליות

• | סרגל כלים Bing

• | תוכנית סטטוס והתראות

• | תוכנת הדפסה ישירה

• | שירותי אינטרנט

הערה: ניתן להתקין את ערכת התוכנות המינימלית במקום הערכה המומלצת. לשם כך, יש לבחור באפשרות Click here for more install options (לחץ כאן לאפשרויות התקנה נוספות) במסך Software to Install (תוכנות להתקנה).

מערכות ההפעלה הבאות תומכות ברכיבי התוכנה המינימליים בלבד:

• | Windows Server 2003 במהדורת 32 סיביות (Service Pack 3)

• | Windows Server 2008‏ במהדורת 32 סיביות ו-64 סיביות

להלן רכיבי התוכנה המינימליים:

• | מנהל הדפסה HP LaserJet PCL6

כדי להשתמש ב-HP Smart Install לצורך התקנת התוכנה, נדרש שטח פנוי של ‎400 MB בדיסק הקשיח של המחשב. כדי להתקין את התוכנה מתקליטור, נדרש שטח פנוי של ‎200 MB בדיסק הקשיח של המחשב.

לקבלת מידע ומנהלי מדפסת עבור Linux, בקר באתר האינטרנט הבא:
www.hp.com/go/linux

לקבלת מידע ומנהלי מדפסת עבור UNIX®‎, בקר באתר האינטרנט הבא:
www.hp.com/pond/modelscripts/index2.html

סקירה כללית של רכיבי התוכנה

התקליטור ל-Windows כולל תוכנות למערכות מחשב תואמות IBM. לקבלת מידע נוסף על מנהל התקן או רכיב תוכנה מסוימים, עיין בעזרה המקוונת המתאימה.

מנהלי התקנים

מנהל התקן הוא תוכנה המאפשרת ליישומי תוכנה לקבל גישה למאפייני המוצר. בדרך כלל, יש להתקין מנהל התקן עבור כל מוצר. תקליטור התוכנה שסופק עם המוצר כולל את מנהלי ההתקנים הבאים עבור Windows:

• | מנהל ההדפסה HP PCL6 למערכות ההפעלה הנתמכות הנזכרות לעיל

ייתכן שמנהלי התקנים נוספים זמינים מהמפיץ של Hewlett-Packard או ממקורות מקוונים. לקבלת מידע נוסף על השגת מנהלי התקנים ותוכנות אחרות של HP, עיין בסעיף "סיוע טכני" במסמך זה או במדריך למשתמש של המוצר.

יישומי תוכנה

מרכז העזרה והלמידה של HP

תוכנת מרכז העזרה והלמידה של HP מותקנת עם ערכת התוכנות המומלצות ומספקת גישה לתיעוד ועזרה למוצר. כדי לעיין בתיעוד של המוצר מבלי להתקין את התוכנות המומלצות, הכנס את התקליטור לכונן התקליטורים. עם הופעת מסך תוכנית ההתקנה, לחץ על הלחצן בצד שמאל של המסך המשויך לתיעוד.

HP Device Toolbox

התוכנה HP Device Toolbox מספקת מידע על סטטוס המוצר, כמו רמות הטונר והנייר. כמו כן, היא מספקת הודעות התראה קופצות כאשר נדרש טיפול במוצר. ניתן להשתמש ב-HP Device Toolbox גם כדי לקבוע את הגדרות המוצר.

תוכנית הסרת ההתקנה

באמצעות תוכנית הסרת ההתקנה ניתן להסיר את רכיבי תוכנת המוצר של HP ממערכת Windows. לקבלת הוראות, עיין בסעיף "תוכנית הסרת ההתקנה".

2. הוראות התקנה

תוכנת ההתקנה שבתקליטור מזהה את הגרסה ואת השפה של מערכת ההפעלה הפועלת במחשב.

התקנת Windows בעת שימוש בכבל USB:

1. | חבר את כבל ה-USB למחשב ולמוצר.

2. | פעל לפי ההוראות שעל המסך דרך הנתיב חבר מחשב זה ישירות לכבל USB.

הערה: אם תוכנת ההתקנה אינה מופעלת באופן אוטומטי, ייתכן שתכונת ההפעלה האוטומטית מושבתת במחשב. במקרה כזה, לחץ על לחצן התחל של Windows ובחר מחשב (או המחשב שלי), ולאחר מכן לחץ על ההתקן של HP. פעל לפי ההוראות שעל המסך.

הערה: אם תוכנית ההתקנה נכשלת, נתק את כבל ה-USB, כבה את המוצר והפעל אותו שוב ולאחר מכן הכנס את תקליטור המוצר למחשב. פעל לפי ההוראות שעל המסך. חבר את הכבל רק כאשר התוכנה תנחה אותך לעשות זאת.

התקנה ב-Windows של מדפסות ברשת (קווית או אלחוטית):

הכנס את התקליטור למחשב ופעל לפי ההוראות שעל המסך.

הערה: אם אתה משתמש ברשת קווית, חבר את כבל הרשת לפני שתכניס את התקליטור.

התקנה ב-Mac OS X (‏USB או רשת):

הכנס את התקליטור למחשב ופעל לפי ההוראות שעל המסך.

הערה: אם אתה משתמש בחיבור USB או רשת קווית, חבר את כבל ה-USB או הרשת לפני שתכניס את התקליטור.

תוכנית הסרת ההתקנה

כלי השירות להסרת ההתקנה עומד לרשותך אם הותקנה ערכת התוכנות המומלצת או המינימלית. תוכנית הסרת ההתקנה מסירה את רכיבי התוכנה של תוכנת המוצר של HP.

1. | בתפריט התחל, בחר כל התוכניות ולאחר מכן לחץ על HP. אם ברשותך יותר ממוצר אחד של HP, בחר במוצר הספציפי ולחץ על Uninstall (הסרת ההתקנה) מקבוצת התוכניות.

2. | פעל בהתאם להוראות המופיעות על המסך כדי להשלים את הסרת התוכנה.

3. סיוע טכני

לקבלת מידע על תמיכה בלקוחות, עיין במדריך למשתמש או בעלון התמיכה שנכלל באריזה או פנה אל המשווק המורשה המקומי של מוצרי HP.

כמו כן, באפשרותך לנווט אל כתובת ה-URL הבאה כדי לקבל תמיכה טכנית מקוונת:

www.hp.com/support/LJM401series

4. הצהרות משפטיות

הודעות בדבר סימני מסחר

Microsoft®‎, ‏Windows®‎ ו-Windows XP®‎ הם סימני מסחר רשומים בארה"ב של .Microsoft Corp.

השם UNIX®‎ הוא סימן מסחר רשום של Open Group.

אחריות וזכויות יוצרים

אחריות

עיין במדריך המשפטי ובמדריך התקינה של המוצר לקבלת מידע מלא על אחריות ותמיכה.

זכויות יוצרים

‎© 2012 Copyright Hewlett-Packard Development Company, L.P.‎

חל איסור על שעתוק, עיבוד או תרגום ללא הסכמה מראש בכתב, למעט כפי שמתירים זאת חוקי זכויות היוצרים.

המידע הכלול במסמך זה נתון לשינויים ללא הודעה מוקדמת.

האחריות הבלעדית למוצרים ולשירותים של HP מפורטת בהצהרות האחריות המפורשת הנלוות לאותם מוצרים ושירותים. אין לפרש דבר מן האמור במסמך זה כמתן אחריות נוספת. חברת HP לא תישא באחריות לשגיאות או להשמטות הכלולות במסמך זה ואשר אירעו מסיבות טכניות או בעקבות עריכה.